《卸篆引见留别绅耆》
清代·吴性诚

滥竽赤紧耸劳肩，礰落风尘海外天。看遍桐花开一纪，笑将楮外刻三年。

犹存直道民风古，欲挽颓波吏治先。无补苍生真忝窃，宝山空返正茫然。

作者简介：吴性诚，字朴庵，湖北黄安人。清廪贡生。遵川楚例捐县丞，来闽候委。嘉庆十七年 （1812）任澎湖通判，嘉庆二十年 （1815）任凤山县丞，建阿缑书院。嘉庆二十一年（1816）正月任彰化知县，时值谷贵，群盗起，性诚日夜抚谕，劝平粜，设粥厂，民免流亡。课士有知人明，所识拔，后皆登第，贫士乡会试，往往资助之。并改建文昌祠、书院、学署等。善布施，颇有政声。以捕盗有功，道光四年（1824）任淡水同知，未几以病告归，到家一月卒。